Bedsteveninderne Rikke Dalsgaard og Malene Larsen vil mødes uden at overtræde de nye coronarestriktioner. Den ene bor i Brønderslev Kommune, og den anden bor i Jammerbugt kommune, så de har fundet en alternativ måde at mødes på. - Jeg bor alene og delvist med mine børn, og Malene bor alene, og vi plejer at ses rigtig meget. Det her nedlukning gør noget ved folk, og jeg tror hurtigt, man kan komme til at forestille sig, at man er ensom, så jeg tænkte: Hvordan kan vi ses uden at overskride retningslinjerne? Det kunne vi på den her måde, siger Rikke Dalsgaard.
Når regeringen beder folk om ikke at krydse kommunegrænserne i syv nordjyske kommuner, valgte veninderne Rikke og Malene at mødes coronavenligt ved kommunegrænsen.